A vizuális kultúra tantárgy osztályozóvizsgán gyakorlati munkát kell elkészíteni. A felsorolt feladatokból, témákból egyet kiválasztva, a szaktanárral egyeztetve kell a munkát elkészíteni.

**10. évfolyam**

1. Mozgóképi közlés, story board készítése megadott témára, jelenetre 8-12 képkockában.
2. Megadott művészettörténeti korszakból kiinduló az adott történelmi korokra, korszakokra jellemző problémák, jelenségek vizuális úton történő bemutatása. Alkotói feladat, montázs, kollázs és/vagy vegyes technikával.
3. Ki vagyok én? Egy stíluslap készítése a tanult színtani ismeretek felhasználásával.
4. Szabad kísérletezés, elvont tartalmak megjelenítése szabadon választott technika alkalmazása.
5. Belső látás (álom, képzelet látomás), absztrakt kép készítése szabadon választott technika alkalmazásával.
6. Parafrázis készítése: a képen megjelenő térbeliséget (előtér, középtér, háttér, figura-tér kapcsolata stb.) síkba, sík formákká alakítva egy kép készítése tetszőleges technikával.
7. Egyszerű használati tárgy tervezése, annak vizuális ábrákkal történő bemutatása (ábrázolási rendszerek, funkció-formarajzok, szerkezeti rajzok stb. alkalmazása).

**A vizsgán nyújtott teljesítmény minősítése**

Ponthatárok (százalékhatárok)

Az osztályzatokat az alábbi skála alapján alakítjuk ki:

0-29% elégtelen

30-54% elégséges

55-69% közepes

70-84% jó

85-100% jeles

**Az értékelés alapelvei**

Az értékelés az intézmény helyi tantervében megfogalmazott, az egyes témakörökhöz kapcsolódó a nevelési-oktatási szakasz végére tanulási eredményekben leírtak alapján történik.